מחזור מלא וגדוש עם 13 משחקים נערך הלילה (בין שבת לראשון) בליגת הכדורסל הטובה בעולם. במוקד, גולדן סטייט ועומרי כספי ערכו את החזרה הגנרלית לקראת המפגש מול קליבלנד, בוסטון קיוותה לחזור למסלול הניצחונות וגם אוקלהומה, סן אנטוניו ועוד.
אחרי רצף של 11 ניצחונות, גולדן סטייט נעצרה דווקא בבית מול הנאגטס הסימפטיים בגלל ערב קליעה חלש מחוץ לקשת (3 מ-27 מחוץ לקשת). עומרי כספי, שקלע בספרות כפולות בחמשת המשחקים האחרונים, נבלם על 5 ו-7 ריבאונדים ב-22 דקות. דריימונד גרין מפציעה ותרם 10, אבל קווין דוראנט סבל מערב חלש עם 18 נק' באחוזים רעים (0 מ-5 ל-3), כמו גם קליי תומפסון (1 מ-10) ובלי סטף קרי ("99 אחוז שלא ישחק מול קליבלנד בחג המולד") וככה קשה לנצח. גארי האריס קלע 19 וניקולה יוקיץ' הוסיף 18 ו-9 כדורים חוזרים אצל המנצחת.
אחרי שני הפסדים רצופים, אין יותר טוב מהבולס החלשים כדי לחזור למסלול. קיירי אירווינג קלע 25, ג'יילן בראון הוסיף 20 והסלטיקס (שבעה שחקנים בספרות כפולות) השיגו ניצחון בגארדן בעיקר בזכות רבע שלישי אדיר של 18:38. בובי פורטיס קלע 17 עבור שיקגו, שספגה הפסדי שני רצוף.
למרות כל הביקורות, חבורת הכוכבים מאוקלהומה סופרת כבר ניצחון רביעי ברציפות ועוד בחוץ מול קבוצה קשוחה כמו יוטה. ראסל ווסטברוק העמיד טריפל דאבל של 27 נק', 10 ריב' ו-10 אס' והוביל את חבריו לניצחון שישי מ-17 משחקי חוץ ולמקום החמישי בטבלת המערב. פול ג'ורג' תרם 26 וכרמלו אנתוני הוסיף 16. הרוקי המצוין דונובן מיטשל הוביל את הג'אז עם 29 משלו.
הספרס חזרו לעצמם אחרי ההפסד ליוטה ג'אז והשיגו ניצחון רביעי בחמשת המשחקים האחרונים, ששומר אותם במקום השלישי בקונפרנס המערבי. למרקוס אולדריג' קלע 29 נק' ו-10 ריב', פאו גאסול חזר רענן מהמנוחה שקיבל במשחק האחרון ותרם טריפל דאבל (14 נק', 11 ריב' ו-10 אס'). 24 של באדי הילד לא עזרו לקינס שנעצרו אחרי שני ניצחונות ברציפות.